TEAM บวก 7% นิวไฮรอบ 3 เดือน ลุ้นปีนี้เทิร์นอะราวด์!
TEAM บวก 7% นิวไฮรอบ 3 เดือน ลุ้นปีนี้เทิร์นอะราวด์! หลัง 9 เดือนพลิกกำไร 157.37 ลบ. โดย ณ เวลา 15.47 น. ราคาอยู่ที่ระดับ 5.20 บาท บวก 0.34 บาท
TEAM บวก 7% นิวไฮรอบ 3 เดือน ลุ้นปีนี้เทิร์นอะราวด์! หลัง 9 เดือนพลิกกำไร 157.37 ลบ. โดย ณ เวลา 15.47 น. ราคาอยู่ที่ระดับ 5.20 บาท บวก 0.34 บาท
14 ธ.ค. 2564

ผู้สื่อข่าวรายงานว่า ราคาหุ้นวันนี้ (14 ธ.ค.64) บริษัท ทีมพรีซิชั่น จำกัด (มหาชน) หรือ TEAM ณ เวลา 15.47 น. อยู่ที่ระดับ 5.20 บาท บวก 0.34 บาท หรือ 7.00% สูงสุดที่ระดับ 5.45 บาท ต่ำสุดที่ระดับ 4.84 บาท ด้วยมูลค่าการซื้อขาย 218.70 ล้านบาท ราคาหุ้นแรงในรอบ 3 เดือน โดยเทียบตั้งแต่หุ้นยืนที่ระดับ 5.70 บาท เมื่อวันที่ 28 ส.ค.2564

สำหรับโดยผลการดำเนินงานงวดไตรมาส 3/64 มีกำไรสุทธิ 64.83 ล้านบาท กำไรสุทธิต่อหุ้น 0.102 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 16.22 ล้านบาท กำไรสุทธิต่อหุ้น 0.025 บาท เนื่องจากมีรายได้จากการขายรวม 600 ล้านบาท เพิ่มขึ้นจากไตรมาสเดียวกันของปีก่อน 184 ล้านบาท คิดเป็น 44% โดยมีคำสั่งซื้อเพิ่มขึ้นจากกลุ่มลูกค้าทั้งสหรัฐ, เอเชีย และยุโรป อัตรากำไรขั้นต้นเท่ากับ 16% ของยอดขาย เทียบกับไตรมาสเดียวกันของปีก่อนที่ 10% เนื่องจากรายได้ที่เพิ่มขึ้นเกินกว่าต้นทุนคงที่
อย่างไรก็ดีผลกำไรสุทธิในไตรมาส 3/64 ที่ 64.8 ล้านบาท คิดเป็น 11% ของรายได้รวม เทียบกับกำไรสุทธิ 16 ล้านบาท ซึ่งคิดเป็น 3.9% ของรายได้รวมในไตรมาสเดียวกันของปีก่อน
ขณะที่งวด 9 เดือนปี 2564 พลิกมีกำไร 157.37 ล้านบาท เทียบช่วงเดียวกันของปีก่อนขาดทุนสุทธิ 66.19 ล้านบาท ลุ้นทั้งปี 2564 มีกำไรจากปีก่อนขาดทุนสุทธิ 16.18 ล้านบาท
